Source: http://docplayer.fi/1485931-Maanmittauslaitos-fi-markku-airaksinen-simo-hannelius-mikko-honkanen-maija-laati-ja-juhani-vaananen-maanmittauslaitoksen-julkaisuja-nro-111.html
Timestamp: 2018-02-23 13:10:07+00:00
Document Index: 9578783

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n']

MAANMITTAUSLAITOS.FI. Markku Airaksinen, Simo Hannelius, Mikko Honkanen, Maija Lääti ja Juhani Väänänen. Maanmittauslaitoksen julkaisuja nro PDF
MAANMITTAUSLAITOS.FI. Markku Airaksinen, Simo Hannelius, Mikko Honkanen, Maija Lääti ja Juhani Väänänen. Maanmittauslaitoksen julkaisuja nro 111
Download "MAANMITTAUSLAITOS.FI. Markku Airaksinen, Simo Hannelius, Mikko Honkanen, Maija Lääti ja Juhani Väänänen. Maanmittauslaitoksen julkaisuja nro 111"
1 MAANMITTAUSLAITOS.FI Markku Airaksinen, Simo Hannelius, Mikko Honkanen, Maija Lääti ja Juhani Väänänen Maanmittauslaitoksen julkaisuja nro 111
3 MAANMITTAUSLAITOS.FI Markku Airaksinen, Simo Hannelius, Mikko Honkanen, Maija Lääti ja Juhani Väänänen Maanmittauslaitoksen julkaisuja nro 111
4 Julkaisun nimi: Metsän hinta Suomessa v Julkaisija: Maanmittauslaitos Kuvat: Antero Aaltonen ISBN (painettu), X (verkkojulkaisu) ISSN (painettu), (verkkojulkaisu) Helsinki
5 Kuvailulehti Julkaisun päivämäärä Tekijät Markku Airaksinen, Simo Hannelius (Metla), Mikko Honkanen, Maija Lääti, Juhani Väänänen Julkaisun nimi Metsän hinta Suomessa Julkaisusarjan nimi ja numero Maanmittauslaitoksen julkaisusarja nro 111 Julkaisija/kustantaja Maanmittauslaitos, kehittämiskeskus Tiivistelmä Metsän käypää hintaa arvioitaessa yleisesti käytetty menetelmä Suomessa on summa-arvomenetelmä. Menetelmän käyttökelpoisuuden selvittämiseksi ja soveltamisen ohjeistamiseksi erityisesti arvioitaessa laajojen metsäalueiden käypää hintaa on Maanmittauslaitos tehnyt ekonometriset tutkimukset: Metsän hinta Suomessa v , julkaisu nro 61 ja Metsän hinta Suomessa 1995, julkaisu nro 88, joissa selvitettiin metsän käyvän hinnan ja summa-arvon välistä yhteyttä. Nyt käsillä oleva tutkimus on Maanmittauslaitoksen julkaisun nro 88 ajantasaistus, jonka tarkoituksena on selvittää metsästä maksetun kauppahinnan ja sille lasketun summa-arvon suhdetta vuosien tilanteessa ja mahdollisesti muiden tekijöiden vaikutusta metsän hinnanmuodostukseen. Lisäksi tutkimuksessa tutkittiin markkinapohjaisen tuottoarvomenetelmän soveltuvuutta metsäkiinteistöjen markkina-arvon määrittämiseen. Käytössä olleesta kauppahinta-aineistosta analysoitiin ne sisäiset korot, joilla kauppaa käydään metsäkiinteistömarkkinoilla. Tutkimushanketta varten kerättiin koko maan alueelta 327 metsäkiinteistökaupan tiedot vuosilta Kauppa-hinta-aineisto koottiin Maanmittauslaitoksen ylläpitämän kiinteistöjen kauppahintarekisterin pohjalta. Metsän inventointi ja perusteet taloudellisille laskelmille tilattiin Metsäntutkimuslaitokselta (METLA). Verkkojulkaisun osoite > julkaisusarja Jakaja MML:n karttavarasto Hinta 20 euroa Julkaisuvuosi Sivumäärä sivua + liitteet Avainsanat Metsän arviointi, summa-arvo, tuottoarvo, markkina-arvo ISBN ISBN (painettu), X (verkkojulkaisu) ISSN ISSN (painettu), (verkkojulkaisu) Kieli Suomi 3
6 Keskeisiä käsitteitä Arviointimenetelmä = Menettelytapa, jolla kohteen arvo, tuotto tai kohteen tuottamisesta tai käyttämisestä johtuva kustannus määritetään. Diskonttaus = Tulevaisuudessa saatavien tai maksettavien rahamäärien muuttamista nykyhetken rahamääriksi eli nykyarvoiksi. Menetelmä ottaa huomioon rahan aika-arvon, jolloin tulevaisuudessa saatavan rahamäärän arvo on aina pienempi kuin nykyhetkenä saatavan samansuuruisen rahamäärän arvo. Diskonttaustekijä = Tekijä, jolla kertomalla tulevaisuudessa saatava tai maksettava rahamäärä saadaan muutettua nykyhetken arvoksi. Diskonttaustekijän suuruus riippuu siitä, kuinka monen vuoden kuluttua nykyhetkestä rahamäärä saadaan ja kuinka suurta korkokantaa diskonttauksessa käytetään. Erillisarvo = kohteen arvo ilman käyttöyksikön vaikutusta (Suomen Kiinteistöarviointiyhdistys ry. 1986, s. 13). Erillisarvomenetelmä = Arviointimenetelmä, jossa käyttöyksikkö arvioidaan sen eri omaisuusosien erillisarvojen summana. Hakkuuarvo = Tässä koko pystypuustolle tilavuuden, edullisimman puutavaralajijakauman ja vallitsevien kantohintojen perusteella laskettu arvo. Se ei tarkoita vain metsälain mukaan hakattavissa olevan puuston määrää. Hakkuumahtomenetelmä = Tuottoarvomenetelmä, joka perustuu mahdollisimman suureen hakkuukertymään lähitulevaisuudessa. Heti hakattavissa oleva puusto = Puusto, joka on hakattavissa välittömästi tai muutaman vuoden kuluessa metsälakien ja Hyvän metsänhoidon suositusten perusteella. Hinta = Hyödykkeestä rahana suoritettu vastike (Suomen Kiinteistöarviointiyhdistys ry. 1986, s. 40). Kantohinta = Ostajan raakapuusta maksama hinta kaupassa, jossa myyjä luovuttaa metsän hakkuuoikeuden. Ostaja huolehtii puutavaran hakkuusta ja kuljetuksesta. Sen yksikkö on euroa kuorellista kiintokuutiometriä kohden (Hannelius ym. 1989, s.358). Kauppa-arvomenetelmä = Arvioitavan kohteen kanssa vertailukelpoisista kaupoista maksettuihin, edustaviin kauppahintoihin perustuva arviointimenetelmä. Kehitysluokka = Metsikön luokittaminen sen kehitysvaiheen mukaan (Hyvän metsänhoidon suositukset. Metsätalouden kehittämiskeskus Tapio. Helsinki s.85-86). Aukea - A0 Siemenpuumetsikkö - S0 Ylispuustoinen taimikko - Y1 Pieni taimikko - T1 Varttunut taimikko - T2 Nuori kasvatusmetsikkö - 02 Varttunut kasvatusmetsikkö -03 Uudistuskypsä metsikkö - 04 Suojuspuumetsikkö - 05 Kiinteistö = Tässä, paitsi rajoiltaan määrättyä ja kiinteistörekisteriin merkittyä maanpinnan osaa ja määräalaa sillä olevine ja samalle omistajalle kuuluvine rakennuksineen, kiinteine rakenteineen sekä siihen kuuluvine muine etuisuuksineen. Kiinteistöarviointi = maa- ja vesialueen sekä niillä olevan omaisuuden ja niihin kohdistuvan oikeuden taloudellisen arvon tai arvovaikutuksen määrittämistä. Kiinteistön arvo = Sen kyky tyydyttää välittömästi tai välillisesti inhimillisiä tarpeita (Suomen Kiinteistöarviointiyhdistys ry. 1986, s. 13). Kokonaisarvo = Käyttöyksikön arvo yhtenä kokonaisuutena arvioituna (Suomen Kiinteistöarviointiyhdistys ry. 1986, s. 14). Kokonaisarvomenetelmä = Arviointimenetelmä, jossa käyttöyksikön arvo määritetään kokonaisarvosta lähtien kaikkia eri osia erikseen arvioimatta. Kokonaisarvon korjaus = Korjaus, jolla omaisuusosittain arvioidun käyttöyksikön arvo tarkistetaan vastaamaan käyttöyksikön jakamatonta kokonaisarvoa (Suomen Kiinteistöarviointiyhdistys ry. 1986, s. 42). Korko = Pääomalle maksettava korvaus siltä ajalta kun se on sidottuna tiettyyn kohteeseen. Kustannusarvo = Tässä taimikon arvo, joka määritetään arviointiajankohtaan mennessä aiheutuneiden perustamis- ja hoitokustannusten sekä sijoitetun pääoman korkokustannusten mukaan (Hannelius ym. 1989, s. 362). Kustannusarvomenetelmä = Arviointiajankohtaan mennessä aiheutuneisiin perustamis- ja hoitokustannuksiin perustuva arviointimenetelmä. Käypä hinta = Kohteesta paikkakunnalla todennäköisesti maksettava hinta (Suomen Kiinteistöarviointiyhdistys ry. 1986, s. 42). Markkina-arvo = Se arvioitu rahamäärä, jolla omaisuus vaihtaisi omistajaa arvioinnin arvopäivänä kauppaan halukkaan ja toisistaan riippumattoman myyjän ja ostajan välillä asianmukaisen markkinoinnin jälkeen osapuolten toimiessa tietoisesti, järkevästi ja ilman pakkoa (Kansainvälinen Arviointistandardikomitea 2004, s. 38). 4
7 Metsikkö = Viljavuudeltaan, puustoltaan ja kehitysluokaltaan yhtenäinen metsälön osa. Metsänkäsittelyn perusyksikkö (Hannelius ym. 1989, s. 366). Metsälö = Yhteen tai useampaan tilaan tai talousyksikköön kuuluvat metsiköt. Se on taloudellisesti ja hallinnollisesti itsenäinen kokonaisuus (Hannelius ym. 1989, s. 367). Metsämaan arvo (paljaan maan arvo) = Metsämaan puuntuotoskyvyn, puulajin, todennäköisten kantohintojen ja metsänhoitotöiden ym. kustannusten perusteella laskettu paljaan maan odotusarvo (Hannelius ym. 1989, s ). Metsän arvo = Tässä metsätalousmaan ja siihen liittyvän puuston yhteistä arvoa. Synonyyminä tässä yhteydessä käytetään termiä metsäkiinteistön arvo. Metsänarviointi (metsän arvon määrittäminen) = Tässä metsäomaisuuden ja siihen kohdistuvan oikeuden taloudellisen arvon tai arvovaikutuksen määrittämistä (vrt. kiinteistöarviointi). Metsätalouden maa = Metsätalouden käytössä oleva maa, johon luetaan metsämaa, kitumaa ja joutomaa sekä metsätalouden käyttämät tiet, varastot jne. MOTTI = Metsänkasvatusohjelmisto, joka tuottaa puuston kehitysennusteita kasvu- ja tuotosmallien avulla. Määräala = Rajoiltaan tai alaltaan määrätty alue, jota ei ole vielä muodostettu kiinteistöksi. Nykyarvo = Tulonodotusten diskonttaamiseen perustuva arvo, jota laskettaessa kaikki tulevat tulot ja menot siirretään laskentakorkoa käyttäen nykyhetkeen. Odotusarvo = Päätekorjuuikäistä puustoa nuoremman metsikön arvo, joka saadaan puustosta tulevaisuudessa saatavien nettohakkuutulojen nykyarvona (Hannelius ym. 1989, s. 371). Odotusarvokerroin = Kerroin, jolla päätekorjuuikäistä nuoremman metsikön hakkuuarvo on kerrottava puuston odotusarvon määrittämiseksi (Hannelius ym. 1989, s. 371). Odotusarvolisä = Puuston odotusarvon ja hakkuuarvon erotus (Hannelius ym. 1989, s. 371). Prolongointi = Diskonttauksen vastakohta, jolla rahalle voidaan koronkorkolaskennalla määrittää myöhempää ajankohtaa vastaava arvo. Puuston hakkuuarvo = Metsän pystypuuston tilavuuden, edullisimman puutavaralajijakauman ja vallitsevien kantohintojen perusteella laskettu arvo. Summa-arvomenetelmä = Kohteen omaisuusosien erillisarvojen summaan perustuva arviointimenetelmä. Taimikko = Nuorta metsää, jonka latvusto ei yleensä ole vielä sulkeutunut. Puut eivät ole saavuttaneet kuitupuutavaralajien kokovaatimuksia (Hannelius ym. 1989, s. 378). Taimikon arvo = Odotettavissa olevien tulojen nykyarvo. Taimikon arvo voidaan laskea myös aiheutuneiden kustannusten mukaan (vrt. kustannusarvo). Tehoisa lämpösumma (degree days, d.d) = vuorokausien keskilämpötilojen summa, kun keskilämpötilasta on ensin vähennetty viisi astetta. Lämpösumma lasketaan koko vuodelle (Evira). Tuottoarvomenetelmä = Arviointimenetelmä, jolla kohteen arvo määritetään kohteesta tuottoaikana todennäköisesti saatavien tuottojen pääomitettuna arvona. Vallitseva puulaji = se puulaji, jonka osuus tilavuudesta on suurin. 5
8 Tiivistelmä Tutkimuksen keskeisenä tavoitteena oli ajantasaistaa Maanmittauslaitoksen julkaisu n:o 88 Metsän hinta Suomessa v. 1995, jossa selvitettiin laajahkojen metsätilojen kauppahinta-aineiston avulla perinteisellä summa-arvomenetelmällä kaupan kohteille laskettujen arvojen ja maksettujen kauppahintojen välistä suhdetta. Nyt käsillä olevassa tutkimuksessa kerättiin 327 vuosina tehtyä edustavaa, pinta-alaltaan vähintään kahden hehtaarin suuruista metsäkauppaa koko maassa. Kohteiden metsävaratunnukset selvitettiin joko maastossa tai käyttämällä hyväksi voimassa olevia metsäsuunnitelmiin. Näiden käyttöön pyydettiin ja saatiin metsänomistajien suostumus. Aineiston otannassa ja kohteiden valinnassa käytettiin hyväksi Metlan kaukokartoitusmenetelmin hankittua metsävaratietoa. Tilakohtaiset metsävaratunnukset ja taloudelliset tunnusluvut (summa-arvot ja sisäiset reaalikorot) laskettiin Metlassa. Tutkimuksessa muodostettiin hintamallit maan kolmelle osa-alueelle. Lisäksi muodostettiin koko valtakunnan käsittäviä malleja. Mallit ovat muodoltaan lineaarisia. Niiden selitysasteet (R 2 ) vaihtelivat alueesta riippuen välillä 0,66-0,92 ja jäännöskeskihajonnat (s j ) välillä 48 % - 72 %. Muodostetuissa aluemalleissa kauppahintaa selittävinä muuttujina ovat kohteen summaarvojen omaisuusosa-arvot ottamatta huomioon odotusarvolisää sekä kohteen lämpösumma. Valtakunnallisessa mallissa summa-arvon osat ovat erillisinä muuttujina. Odotusten mukaisesti summa-arvon hintavaihtelua selittävä vaikutus osoittautui erittäin voimakkaaksi. Sen sijaan monet muut tutkitut tekijät eivät tulleet hintamalleihin mukaan. Ne joko eivät olleet tilastollisesti merkitseviä tai niiden parametrit olivat epäloogisia. Suoritettu analyysi osoitti, että aluemalleja voidaan käyttää kokonaisia metsätiloja arvioitaessa ja että kohdeolosuhteissa laskettu summa-arvo ilman odotusarvolisää on voimakas metsän hintaa selittävä tekijä. Valtakunnan mallilla laskettuja tuloksia voidaan pitää lähinnä suuntaa antavina. Lisäksi aineistot ja niiden laskentatulokset osoittivat, että summa-arvoon tehtävä kokonaisarvon korjaus todennäköiseen arviointikohteen markkina-arvoon pääsemiseksi on selvästi alennus, joka vaihteli keskimäärin välillä % alueesta riippuen. Verrattuna mainittuun aikaisempaan metsänhintatutkimukseen kokonaisarvon korjaus oli nyt kerätyn havaintoaineiston mukaan keskimäärin noin 20 prosenttiyksikköä pienempi. On kuitenkin muistettava se, että eri ajankohtien ( , 1995 ja ) summaarvolaskelmien perusteet (laskentakorot, tuotosmallit ja kantohintojen odotusarvot) eivät olleet yhdenmukaisia. Eri ajankohtina myyntiin tulleiden metsätilojen puuston keskitilavuudet ja kehitysluokkien jakaumat tiloilla ovat olleet selvästi vaatimattomampia kuin saman alueen yksityismetsissä keskimäärin. (Airaksinen 2008, s. 55) Havaintoaineistosta laskettiin myös kohteiden sisäiset korot, jolloin saatiin selville, millä koroilla vuosien olosuhteissa metsäkiinteistömarkkinoilla Suomessa käytiin kauppaa. Havaittiin, että korko ei ole vakio, vaan muuttuu kohteiden puumäärän muuttuessa. 6
9 Alkusanat Metsätalous on perinteisesti ollut suomalainen vahvuus. Voisi kuvitella, että meillä myös metsäkiinteistöjen arvon määritys olisi kehittynyt pitkälle. Yllättäen näin ei ole. Vaikka suomalaiset metsävarat ja niiden kehittyminen tunnetaan tarkkaan, ei metsäkiinteistöjen arvon määritystä kohtaan ole metsätaloustieteissä tunnettu juurikaan kiinnostusta. Metsäkiinteistöjen arvoa käytännön metsämarkkinoilla on vakiintuneesti määritetty summa-arvomenetelmällä, jonka teoreettiset heikkoudet kuitenkin jo pitkään ovat tieteisopissa tunnustettu. Ongelmalliseksi summa-arvomenetelmän tekee se, ettei oikeaoppista eli Tapion taskukirjoissa aputaulukoineen jo pitkään julkaistua summaarvomenetelmän sovellutusta käytännössä juurikaan käytetä vaan jokaisella itseään kunnioittavalla metsäorganisaatiolla on oma sovellutuksensa omine taulukoineen. Summa-arvomenetelmässä vääjäämättä tarvittavan kokonaisarvon korjauksen suuruus riippuu olennaisesti käytettävistä taulukoista. Käytännön markkinoilla toimivilla on näppituntuma omassa sovellutuksessaan tarvittavasta kokonaisarvon korjauksesta. Viranomaisena esimerkiksi jakoja ja pakkolunastuksia varten metsäkiinteistön arvoa määrittävältä tällainen näppituntuma väistämättä puuttuu. Lähivuosikymmeninä ainoastaan Maanmittauslaitos on julkaissut tutkimustuloksia metsäkiinteistöjen laskennallisen summa-arvon ja markkina-arvon suhteesta eli kokonaisarvon korjauksesta. Nyt käsillä oleva julkaisu jatkaa aiempien julkaisujen eli Metsän hinta Suomessa v , julkaisu nro 61 ja Metsän hinta Suomessa 1995, julkaisu nro 88, aloittamaa sarjaa. Metsäntutkimuslaitoksen (METLA) julkaisema MOTTI-sovellus mahdollistaa metsän kasvatuksen ja käsittelyn simuloinnin ja siten luo pohjaa metsän arvon määritykseen tuottoarvopohjaisesti. Simuloinnin lisäksi tuottoarvomenetelmän soveltaminen vaatii tietoa tuottovaatimuksesta eli tuottoarvolaskelmissa käytettävästä korkotekijästä. Nyt käsillä olevassa julkaisussa on pystytty toteutuneista kiinteistökaupoista laskemaan toteutuneet tuottovaatimukset ja siten saatu merkittävää uutta tutkimustietoa. Lämpimät kiitokset tutkimuksen tekijöille, TkT Markku Airaksiselle ja hänen vetämälleen projektiryhmälle. Erityisesti haluan kiittää projekti- ja johtoryhmässä vaikuttaneita sidosryhmien asian-tuntijoita eli METLAn emeritustutkijaa Simo Hanneliusta ja Metsätalouden kehittämiskeskus Tapioa edustanutta Raito Paanasta. Toivon MOTTI-mallien ja nyt julkaistujen tutkimustulosten auttavan metsän arvon määritystä askeleen kehittyneempään suuntaan - markkinapohjaisen tuottoarvomenetelmän käyttöön. Sakari Haulos Yli-insinööri Maanmittauslaitoksen keskushallinto 7
10 Sisältö KESKEISIÄ KÄSITTEITÄ 4 TIIVISTELMÄ 6 ALKUSANAT 7 1. JOHDANTO Yleistä Aikaisemmat tutkimukset Summa-arvomenetelmä Tuottoarvomenetelmä 10 2 METSÄN ARVON MÄÄRITYKSEN MENETELMIÄ Yleistä arviointimenetelmästä Summa-arvomenetelmä Tuottoarvomenetelmä Tutkimustehtävä ja menetelmä 15 3 METSÄKIINTEISTÖJEN MARKKINAT Metsän omistus Suomessa Metsän hintakehitys Metsäkiinteistöjen markkinoihin vaikuttava lainsäädäntö 18 4 METSÄN KAUPPAHINTAAN VAIKUTTAVISTA TEKIJÖISTÄ Tilakohtaiset tekijät Aluekohtaiset tekijät Etäisyyssijainnin tekijät Muut tekijät 21 5 TUTKIMUSAINEISTO Aineiston hankinta Kaupan kohteista tutkitut tekijät Aineiston kuvaus AIineiston ryhmittely 24 6 AINEISTON KÄSITTELY JA SUMMA-ARVOMALLIEN MUODOSTAMINEN Hintamallin valinta Muodostetut hintamallit 25 7 SUMMA-ARVOMALLIEN TULOSTEN TARKASTELU Mallien hintatekijät Kokonaisarvon korjaus ja siihen vaikuttavat tekijät Tulosten vertailu aikaisempaan tutkimukseen Summa-arvomallien soveltaminen arvioinnissa 29 8 TUOTTOARVOMENETELMÄ METSÄNARVIOINNISSA Tasaikäisten metsälöiden kasvatus Toimenpiteiden ajoitus ja kustannukset Metsän tulevan kehityksen ja hakkuukertymien ennustaminen 30 9 TUOTTOARVOMENETELMÄN TULOKSET Sovellus tuottoarvomenetelmän käyttöön Sisäinen korko Tuottoarvomenetelmän soveltaminen Yleistä JOHTOPÄÄTÖKSIÄ 35 LIITTEET 37 Liite 1 Tilastollisia tunnuslukuja alueittain 37 Liite 2 Kauppojen maantieteellinen sijainti 39 Liite 3 Lämpösummakartta 40 Liite 4 Käytetyt kantohinnat, /m 3 41 Liite 5 Käytetyt metsänhoitotöiden kustannukset 42 KIRJALLISUUTTA 43 8
11 1 Johdanto 1.1 Yleistä Summa-arvomenetelmän perustana on Faustmannin (1849) paljaan maanarvon kaava, jossa metsiköstä tulevaisuudessa saatavat tuotot, kustannukset ja hinnat oletetaan tunnetuiksi. Kaavan avulla on mahdollista laskea odotusarvoja eri ikävaiheiden metsiköille. Näitä laskettuja arvoja käyttäen saadaan metsäkiinteistön summa-arvo laskemalla yhteen maapohjan arvo, taimikon arvo, puuston hakkuuarvo ja odotusarvolisä. Hakkuuarvo saadaan lasketuksi Metsäntutkimuslaitoksen tilastoimien alueellisten kantohintatietojen pohjalta. Maapohjan arvot, taimikoiden arvot ja odotusarvolisät saadaan Metsätalouden kehittämiskeskus Tapio:n valmiiksi laskemista taulukoista. Niitä on perinteisesti ajantasaistettu kymmenvuotisvälein ja julkaistu erillisinä ja myös Tapion taskukirjoissa. Kaavamaisen menetelmän laskelmien oletukset ja lähtökohdat on usein kyseenalaistettu. Sen soveltamista on tukenut vaihtoehtoisen menetelmän puute ja soveltamisen yksinkertaisuus ja helppous. Tutkimusten mukaan menetelmän on kuitenkin todettu systemaattisesti johtavan vapaaehtoisissa metsäkiinteistökaupoissa maksettuja kauppahintoja korkeampaan hintaan. Markkina-arvon arvioinnissa summaarvoon on tehtävä ns. kokonaisarvon korjaus. Tuottoarvomenetelmää on yleensä käytetty suurten metsäalueiden arvioimiseksi. Sen soveltaminen ei tähän asti ole ollut kovin yleistä, koska laskelmat ovat työläitä, tuotosmallit epätarkkoja ja tuottovaateen arviointi laskentakoron muodossa on vaikeaa. Toisaalta kiinteistöarvioinnissa useamman arviointimenetelmän käyttö on suositeltavaa, kun se on mahdollista. Tuottoarvomenetelmän kehittäminen ja soveltaminen on kuitenkin tullut mahdolliseksi markkinoille tarjottaville yksityistiloille sen vuoksi, että useasta metsiköstä koostuville metsätiloille voidaan ennustaa tuotos ja sen puutavaralajien rakenne. Ennusteiden laskenta on automatisoitu Metlassa kehitetyillä MOT- TI-metsänkasvatusohjelmistolla. Nyt käsillä oleva kauppahintatutkimus mahdollistaa korkojen määräytymisen analysoinnin. Sen tuloksena on arvioitavissa, kuinka suuri on metsään sijoittaneiden tuottovaade. Kun tuo markkinaehtoisesti toteutunut korko tunnetaan, sitä voidaan soveltaa tuottoarvomenetelmässä markkina-arvon arvioimisessa. 1.2 Aikaisemmat tutkimukset Summa-arvomenetelmä Metsän käypää hintaa arvioitaessa yleisesti käytetty menetelmä Suomessa on summa-arvomenetelmä. Menetelmän käyttökelpoisuuden selvittämiseksi erityisesti arvioitaessa laajojen metsäalueiden käypää hintaa teki silloinen Maanmittaushallitus 1980-luvulla ekonometrisen tutkimuksen, jossa selvitettiin metsän käyvän hinnan ja summa-arvon välistä yhteyttä (Metsän hinta Suomessa v , MMHn julkaisu nro 61). Aineistona oli 442 vuosina koko maassa tehtyä yli 10 ha:n metsäalueen kauppaa. Seuraava tutkimus Metsän hinta Suomessa 1995, Maanmittauslaitoksen julkaisu nro 88, oli edellä mainitun metsänhintatutkimuksen ajantasaistus. Siinä analysoitiin 339 pinta-alaltaan yli 10 hehtaaria käsittävää kiinteistökauppaa koko maasta. Edellä mainituissa tutkimuksissa muodostettiin metsän kauppahintaa kuvaavat hintamallit maan eri osaalueille sekä koko maata käsittävät mallit, ja todettiin, että summa-arvo ilman odotusarvolisää selittää erittäin hyvin laajahkosta metsäalueesta maksettua kauppahintaa. Summa-arvomenetelmän oleellinen osa, kun tavoitteena on arvioitavan kohteen markkina-arvo, on kokonaisarvon korjaus, sillä ilman sitä summa-arvomenetelmä johtaa pääsääntöisesti liian korkeisiin arvoihin. Kokonaisarvon korjaukseen vaikuttavat metsän hallintokulut, metsäverotus, metsälön koko, sijainti, puuston määrä ja laatu, hakkuumahdollisuudet, hoitotyöt, kiinteistörasitteet sekä mahdolliset metsän erityisarvot ja -oikeudet. Käytännössä kokonaisarvon korjaus on ollut % laskennallisesta maan ja puuston arvojen summasta.(oksanen-peltola 1994, s ). Tutkimuksissa havaittiin, että summa-arvoon oleellisena osana kuuluva kokonaisarvon korjaus oli koko maan aineistossa keskimäärin %:n luokkaa, kun laskennassa käytetyissä summa-arvoissa ei ollut mukana odotusarvolisää. Analyysit osoittivat, että aluemalleja voidaan käyttää kokonaisia metsätiloja arvioitaessa ja että kohdeolosuhteissa laskettu summa-arvo ilman odotusarvolisää 9
12 on voimakas metsän hintaa selittävä tekijä. Valtakunnan mallilla laskettuja tuloksia voidaan pitää lähinnä suuntaa-antavina. Haulos (1994, s ) on selvittänyt summa-arvomenetelmän soveltuvuutta metsän markkinahinnan määrittämiseen. Havaintoaineisto käsitti 21 metsäkauppaa, jotka oli tehty aikavälillä tammikuu 1992 helmikuu Kaupan kohteiden tiedot selvitettiin kauppahintarekisterin, peruskarttatarkastelun ja metsäsuunnitelmien perusteella. Tutkimuksessa laskettiin ekonometrisiä malleja, joissa selitettävänä oli metsäkiinteistön kokonaiskauppahinta sekä kauppahinnan ja summa-arvon välinen suhde. Kokonaiskauppahintaa kuvaavassa mallissa tilastolliset tunnusluvut viittaavat merkittävään riippuvuuteen summa-arvon ja kauppahinnan välillä. Kaavan mukaan kokonaisarvon korjaus käytetyssä havaintoaineistossa on noin 40 % suurusluokkaa. Analyysissä odotusarvo-osuuden kerroin sai negatiivisen arvon, joka merkitsee sitä, että summa-arvossa odotusarvo-osuuden lisääntyessä kauppahinta pienenee. Alennus kauppahinnassa vastaa keskimäärin odotusarvolisän osuutta summa-arvosta. Hauloksen mukaan kokonaisarvon korjauksena voidaan käyttää - 20 % %, mikäli odotusarvoa ei ole otettu mukaan. Malmi, I ym. (Maanmittauslaitos. 2001) suoritti kauppahintatutkimuksen, jossa metsän summa-arvon osille laskettiin omaisuusosittaiset korjauskertoimet. Tavoitteena oli myös tarkastella metsien metsällisten tunnuslukujen ja vastaavista kohteista maksettujen kauppahintojen jakaumien suhdetta toisiinsa. Aineistona käytettiin Maanmittauslaitoksen ja Metsäntutkimuslaitoksen keräämää materiaalia vuoden 1995 metsätilakaupoista. Tutkimuksessa laskettiin hintamallit Etelä- ja Pohjois- Suomen taimikkovaltaisille sekä pääasiassa nuoria kasvatusmetsiä sisältäville metsäkiinteistöille. Etelä- Suomen osalta muodostettiin myös varttuneiden kasvatusmetsien hintamalli. Selitettävänä muuttujana malleissa oli toteutunut kokonaiskauppahinta, jota selitettiin summa-arvon eri osa-arvoilla, eli uudistuskypsän puuston hakkuuarvolla, kasvatuspuuston hakkuuarvolla sekä taimikon odotusarvon ja maan arvon yhteenlasketulla tekijällä. Osa-aineistoista laskettiin myös rinnakkaiset hintamallit, joissa maapohjan arvo sisältyy summa-arvon osiin. Tutkimuksen perusteella todetaan, että summa-arvomenetelmän eri osille on mahdollista laskea omaisuusosittaiset korjauskertoimet erityyppiset metsikkötunnukset omaavien metsäkiinteistöjen osalta Tuottoarvomenetelmä Tuottoarvomenetelmä on yksi yleisimmistä investointien edullisuuden arviointimenetelmistä. Siinä arvioidaan ja lasketaan vaihtoehtoisten sijoituskohteiden edullisuuksia. Näistä valitaan paras sen mukaan, mikä sijoitus tuottaa korkeimman nettotulojen nykyarvon. Ajatustapa soveltuu myös kiinteistöjen arviointiin, kun omaisuudesta on odotettavissa nettotuloja uhrattujen menojen jälkeen. Metsäomaisuuden arviointiin menetelmä sopii hyvin varsinkin nykyisin, kun tulonodotuksia on mahdollista ennustaa metsän kasvun ja tuotoksen perusteella. Kiinteistöarvioinnissa tuottoarvo lasketaan odotettavien tulojen ja menojen suuruudet ja ajankohdat tuntien diskonttaamalla. Soveltamisen suurin epävarmuus liittyy diskonttauskoron suuruuteen ja siihen, miten sijoittajat ottavat huomioon riskin. Metsäsijoituksissa epävarmuutta aiheuttaa sekin, että tulojen odotusaika on ylisukupolvinen. Laskentakoron eri tekijät Liiketaloudellisissa edullisuuslaskelmissa laskentakorko kuvastaa sitä uhrausta, mikä aiheutuu, kun raha sidotaan tiettyyn investointiin. Mutta se toisaalta kuvastaa sitä tuottovaadetta (prosenteissa ilmaistuna), mitä tästä investoinnista halutaan tai sitä tuottoa, mikä toisista investoinneista rahojen vaihtoehtoisessa käytössä saataisiin. (Honko 1979, s. 85). Laskentakorkokanta ei voi olla alempi kuin investointeihin käytettävien rahojen korkovaatimus ts. niiden kustannukset. Siten nämä muodostavat laskentakorkokannalle alarajan. Tämän yläpuolella on tavallisesti se tuotto, mikä rahoille saataisiin toisissa vaihtoehtoisissa sijoituskohteissa. (Honko 1979, s. 85). Hongon (1979, s. 18) mukaan investoinneille on tunnusomaista aikaulottuvuus. Investoinnin suorittaminen merkitsee pääoman sitomista vuosiksi, ehkä vuosikymmeniksi eteenpäin. Sijoittaja vaatii taloudellisen korvauksen sekä kulutuksen siirtämisestä että investointiin liittyvästä riskistä. Osa sijoituksen odotetusta tuotosta on korvausta odotuksesta ja osa korvausta riskistä. (Miettilä-Olkkonen 1993, s ). Tulon odotukseen sisältyvä korvaus johtuu siitä, että ihmiset mieltävät heti saatavan tulon myöhäisempää arvok- 10
13 kaammaksi johtuen mm. inflaatiosta. Sijoittaja haluaa korvauksen tulevaisuuden epävarmuudesta. Mitä suurempi on todennäköisyys tulon reaaliarvon negatiiviseen muutokseen tulevaisuudessa, sitä suurempaa vuosittaista korvausta sijoittaja haluaa. Metsän arvioinnissa ongelmalliseksi laskelmissa käytettävän laskentakoron määrittämisen tekee tulojen pitkä odotusaika ja sen seurauksena pientenkin muutosten suhteellisen suuret vaikutukset lopputulokseen. Muista tuottoarvolaskennan tekijöistä, kuten puuston kehityksestä ja puun pitkänaikavälin historiallisesta hintatasosta on runsaasti tutkittua tietoa, jonka perusteella ne uskotaan voitavan määrittää suhteellisen luotettavasti pitkälle tulevaisuuteen. Metsäsijoittajat asettavat laskentakoron erilaiseksi sen mukaan, millainen tuottovaatimus kullakin on. Asetettuun tuottovaatimukseen vaikuttavat vaihtoehtoiset sijoitusmahdollisuudet ja monet muut tekijät. Oksanen-Peltola (1990, s ) toteaa, että tuottovaatimusta ilmaisevan koron suuruuteen liittyviä tutkimustuloksiakin on olemassa ja niiden tulokset vaihtelevat 2-5 %:n välillä. Nämä lievästi aliarvioidut luvut pitivät paikkansa, kun makrotason laskelmien perusteella laskettiin metsäkeskusten alueille metsätilasijoitusten sisäisiä reaalikorkoja 2000-luvulla (Hyytiäinen, ym. 2007). Koron suuri vaihtelu johtuu mm. korkoprosenttiin sisällytettyjen erilaisten tekijöiden vaikutuksesta. Alhaista korkoa on perusteltu metsäomaisuuden tuoton riskittömyydellä ja puun reaalihinnan kehityksellä. Yksi metsäekonomistien käyttämä peruste korkovalinnoille on pitkäjänteiset valtion lainat tai obligaatiot. Hilden ym. (1998, s. 36) ottivat Natura verkoston vaikutusten arviointilaskelmissaan korkokannan perustaksi valtion pitkäaikaisiin obligaatioihin perustuvan reaalikoron deflatoituna kuluttajahintaindeksillä. Korkokantana he ovat metsähehtaarin arvoja laskiessaan käyttäneet 3-5 %:n laskentakorkoja. He toteavat myös, että käytettäessä 4-5 %:n korkoja metsähehtaarin arvo vastaa likimain metsämaasta maksettuja hintoja. Suurta korkoprosenttia on perusteltu lähitulevaisuuden tulojen suhteellisen arvon tärkeydellä ja puunkasvatuksen kustannustason nousulla. Korkotasoon vaikuttavia tekijöitä ovat edellä mainittujen vaihtoehtoisten sijoitusmahdollisuuksien lisäksi mm. yhteiskunnan vaikutus ja kasvuolosuhteet. Metsäsijoituksen vertaaminen obligaatioihin ja pörssiosakkeisiin Tuoton aikaulottuvuus kytkee sijoituksen nykyarvon korkotasoon. Lyhyellä aikavälillä molempien vaihtelu on suurempaa kuin pitkällä aikavälillä. Kiinteistöpääoman pitkän elinkaaren vuoksi sen tuottoa ei ole syytä vertailla lyhytaikaisten sijoitusinstrumenttien tuottoihin. Sijoittajan näkökulmasta tulee kiinteistösijoituksen tuottovaatimuksen olla riskittömien pitkäaikaisten sijoituskohteiden tarjoamaa tuottoa suurempi. Tällaisia riskittömiä instrumentteja ovat esimerkiksi valtion verottomat obligaatiot. Niiden tuottotason lisäksi sijoittajan tulee saada tietty riskipreemio eli kohteen riskikkyydestä riippuva tuottolisä. Reaalinen, inflaatiosta puhdistettu tuotto voi keskimäärin olla kansantalouden kasvuvauhdin suuruinen. Toisen maailmansodan jälkeen se on eri maissa vaihdellut 2-5 %:n välillä. (Miettilä & OIkkonen 1993, s. 150). 11
14 2 Metsän arvon määrityksen menetelmiä 2.1 Yleistä arviointimenetelmistä Metsän arvon määrittäminen on osa kiinteistöarvioinnin kokonaisuutta. Kiinteistöarvioinnin tarkoituksena on kiinteistöarviointisanaston mukaan määrittää maaja vesialueen sekä niillä olevan omaisuuden ja niihin kohdistuvan oikeuden taloudellinen arvo tai arvovaikutus. Kiinteistöarvioinnissa yleisesti käytettyjä arviointimenetelmiä ovat kauppa-arvomenetelmä, tuottoarvomenetelmä ja kustannusarvomenetelmä. Metsän arvon määrityksessä käytetään paljon summa-arvomenetelmää, joka on tuottoarvomenetelmän sovellus. Kun käytetään yhdessä kauppa- ja tuottoarvomenetelmää, tavoitearvona on markkinapohjainen tuottoarvo (Kuva 1). Kauppa-arvomenetelmä perustuu toteutuneiden metsätilakauppojen ja niiden hintatason arviointiin. Tuotto- ja summa-arvomenetelmällä voidaan määrittää laskennalliseen tuottoon perustuva metsän metsätaloudellisen arvo. Kustannusarvomenetelmässä metsän arvo määritetään sen perustamisesta ja hoidosta aiheutuneiden kustannusten avulla. Kustannusarvojen laskenta tulee kyseeseen vain harvoin. Metsän arvon määrityksessä voidaan käyttää myös ns. hakkuumahtomenetelmää. Menetelmä on tuottoarvomenetelmän erikoistapaus, jossa puustoa oletetaan myytävän lähiaikoina mahdollisimman paljon. Hakkuumahto kertoo, mikä on tilan heti hakattavissa olevan puuston myyntiarvo. Eri arviointimenetelmät tukevat toisiaan, ja usein saattaa olla perusteltua käyttää useampaa menetelmää ja vertailla niiden tuloksia. Millään menetelmällä ei saada tulokseksi yhtä oikeaa arvoa, pikemminkin ne antavat päätöksentekijälle ohjeellista informaatiota päätöksentekoa varten kiinnittäen huomiota siihen, mihin tekijöihin arviointi perustuu. Metsän arvon määrityksen kohteet voidaan jakaa käytettävien menetelmien suhteen kahteen luokkaan sen perusteella, millainen on arvioitava kokonaisuus: 1. Kokonaiset metsätilat tai niistä rajatut osa-alueet eli määräalat. Kohteille on olemassa markkinat ja niille on määritettävissä markkinaperusteinen arvo kauppahintoihin perustuen tai tuottoarvomenetelmillä. 2. Metsää kasvavat pienet alueet kuten yksittäiset metsäkuviot, sähkö- ja tielinjat tai esimerkiksi tuhoutuneet taimikot. Tällaisilla kohteilla ei useinkaan tehdä kauppoja. Arvon määrityksessä voidaan parhaiten tällöin käyttää tuottoarvopohjaisia menetelmiä. LÄHTÖKOHTA Metsä on kokonaisuus, jossa eri osia ei eroteta toisistaan Metsä on osiensa summan muodostama kokonaisuus MENETELMÄ Kauppa-arvomenetelmä Tuottoarvomenetelmä Summa-arvomenetelmä Markkinapohjainen tuottoarvomenetelmä LOPPUTULOS Lähellä käypää hintaa, mikäli vertailukelpoisia kauppoja riittävästi Laskennallinen metsätaloudellisiin tekijöihin perustuva arvo Kuva 1. Metsänarviointimenetelmät 12
15 2.2 Summa-arvomenetelmä Summa-arvomenetelmässä metsän arvo määritetään sen omaisuusosien erillisarvojen summana (summaarvona), joka tarkistetaan vastaamaan metsän kokonaisarvoa korjaustekijällä (kokonaisarvon korjaus), kun tavoitearvona on kohteen todennäköinen markkina-arvo. Erillisarvot lasketaan metsiköittäin maapohjalle, taimikoille, kasvatusmetsien puustolle sekä uudistuskypsien metsien puustolle. Summa-arvomenetelmä perustuu ajatukseen, että metsän arvo muodostuu sen omaisuusosien summana. Menetelmä on tuottoarvomenetelmän sovellus: Osa erillisarvoista lasketaan tuottoarvolaskennan periaatteilla. Vaikka summa-arvomenetelmän teoreettisia lähtökohtia ja soveltamista on usein kritisoitu, on menetelmä yleisesti käytössä metsätaloudessa. Summa-arvomenetelmän kuvaus Yksittäisen metsikön arvo koostuu maapohjan ja puuston arvoista. Metsikön puuston arvo määritetään puuston kehitysvaiheesta riippuen joko 1. taimikon arvona 2. kasvatusmetsän puuston odotusarvona tai 3. uudistuskypsän metsän hakkuuarvona. Metsätilan summa-arvo on yksittäisten metsiköiden summa-arvojen summa. Tästä summasta tehdään sitten harkinnanvarainen kokonaisarvon korjaus, jossa otetaan huomioon ne arvoa alentavat ja nostavat tekijät, joita ei ole otettu huomioon metsiköiden arvoissa. Summa-arvomenetelmän erillisarvojen määrittämiseen on käytettävissä valmiiksi lasketut summa-arvomenetelmän aputaulukot. Taulukot sisältävät maapohjan ja taimikoiden arvot sekä kasvatusmetsien odotusarvokertoimet ja -lisät. Ne on laskettu Metsätalouden kehittämiskeskus Tapiossa metsäkeskusalueittain pääpuulajien ja metsämaiden viljavuusluokille. Aputaulukoiden arvot ovat laskennallisia arvoja, joiden perustana ovat alueittaiset tyyppimetsiköiden kehityssarjat. Kehityssarjat perustuvat säännöllisesti hoidettujen hyvälaatuisten metsien kehitykseen (Paananen ym. 2009). Puun hinnat saadaan Metsäntutkimuslaitoksen tilastoista. 2.3 Tuottoarvomenetelmä Metsän, kuten muidenkin tuloa tuottavien kohteiden arvioinnissa, tuottoarvomenetelmä tarkoittaa metsälöstä odotettavien tuottojen perusteella määritettävää arvoa. Tuottoarvo on metsälön kaikkien tulevaisuudessa odotettavien tulojen ja menojen nykyarvojen summien erotus ja se käsittää sekä maan että puuston (Oksanen Peltola 1990, s ). Tuottoarvomenetelmässä maata ja puustoa ei arvioida erikseen, vaan ne käsitetään yhdeksi kokonaisuudeksi (Oksanen-Peltola 1991, s. 357). Metsäkiinteistön tulot ja menot ovat yleensä harvoin toistuvia ja lisäksi erisuuruisia. Tulot ja menot arvioidaan erillisinä vastaten arvioituja todellisia eriä päättymättömänä sarjana ja yksittäiset tulo- ja menoerät diskontataan nykyhetkeen. Kun metsälön kaikkien tulevaisuudessa odotettavien tulojen nykyarvosta vähennetään menojen nykyarvo, saadaan nettotulojen nykyarvo eli tuottoarvo. (Oksanen-Peltola 1991, s. 357). Sen suuruus riippuu näin ollen nettotulojen suuruudesta, niiden ajallisesta etäisyydestä ja diskonttauksen laskentakorosta. Laskennassa tulot ja menot tapahtumahetkineen poimitaan metsiköille laaditusta kehitysennusteista. Kuva 2 havainnollistaa tuottoarvon laskentaperiaatetta. Metsän arvo sijoituksena on odotusarvon luonteista. Laskentateknisesti tuotto- ja odotusarvot ovat yksikäsitteisiä diskonttauskorkoon perustuvien nettotulojen nykyarvoja (kuva 2). Tuottoarvolaskelmien ulottaminen ikuisuuteen lähtee siitä, että metsätalous antaa muita maankäyttömuotoja suuremman tuoton metsämaalle uusiutuvana luonnonvarana, jolloin sitä käytetään pysyvästi puuntuotantoon. Suunnitteluhorisontti ulottuu paljon pidemmälle kuin muissa elinkeinoissa siksikin, että metsätaloutta harjoitetaan kestävyyden periaatteella. Laskelmissa ei näin ollen oteta huomioon omaisuuden arvoa suunnittelukauden lopussa eräänlaisena jäännöseränä, vaan seuraavan kiertoajan paljaan maan arvona. Realismia on kuitenkin se, että tulot muodostuvat yleensä vain kahdesta tai kolmesta hakkuiden seurauksena saatavasta erästä yhden puusukupolven kiertoajan puitteissa. Menot muodostuvat pääosin useista pienistä eristä. Menoja muodostuu lähinnä päätehakkuun jälkeisestä uudistamisesta ja muulloin aiheutuvista metsänhoitomenoista. Kun nykyarvolaskelmissa arvostetaan enemmän lähitulevaisuudessa saatavia tuloja kaukaisempien kustannuksella, on tulo- ja menoajankohtien määrittämisellä suuri merkitys lopputulokseen. Käytännössä tuottoarvon määrittäminen edellyttää, että arvioitavalla kohteella on metsäsuunnitelmatason tiedot, jotka sisältävät mm. hakkuu- ja toimenpide- 13
16 suositukset. Luotettavan lopputuloksen takaamiseksi arvioijan tulee tarkistaa ja täydentää suunnitelmaa niin, että sitä voidaan käyttää kohteen markkina-arvon määrittämiseen. Mikäli laskennassa käytetään metsäkiinteistömarkkinoilta johdettua korkokantaa, niin tuottoarvo vastaa tällöin arvioitavan kohteen todennäköistä markkinaarvoa suoraan ilman erillistä korjausta (kokonaisarvon korjaus). Tuottoarvomenetelmälle metsänarvioinnissa on ominaista: Se on tulevaisuudessa odotettavien tulojen ja menojen nykyarvojen erotus. Maa ja puusto arvioidaan kokonaisuutena. Puuston kasvun, kehityksen ja tulevien toimenpiteiden ennustaminen ja simulointi. Tulot ja menot arvioidaan päättymättömänä (yleensä alle 100 vuotta) sarjana ja ne diskontataan nykyhet keen. Tuottoarvon laskennan edellytys on että alueelle on laadittu metsäsuunnitelma tms., josta ilmenevät nykyiset metsävaratiedot. Hinnat ja kustannukset saadaan suhdannetasoitetuista hintatilastoista. Menetelmä toimii silloin, kun metsäaluetta on hoidettu kestävyysperiaatteella. (Ajan suhteen tasaiset hakkuut ja tasainen metsien ikärakenne; normaalimetsä). Korkokanta vaikuttaa ratkaisevasti tuloksiin. Metsäalueen tuottoarvo (TA) voidaan määrittää seuraavasti: missä: = metsikön i ajanhetkellä j syntynyt nettotulo = diskonttaustekijä = laskentakorkokanta = nettotulon tapahtumahetki vuosina. Tuottoarvomenetelmää käytetään yleisimmin suurten metsäalojen arvoa määritettäessä. Se antaa melko luotettavan kuvan metsän arvosta silloin, kun eri ikäluokkien pinta-alaosuudet ovat likimain yhtä suuret ja vuotuisissa tuloissa ja menoissa ei esiinny kovin suurta vaihtelua. Tuottoarvon laskentaa varten tarvitaan seuraavat tiedot yhdeltä kiertoajalta: hakkuiden ajoittuminen hakkuumäärät hakkuiden puutavaralajirakenne kantohinnat puutavaralajeittain metsähoitotöiden määrät metsänhoitotöiden ajoittuminen ja kustannukset hallintomenot laskentakorko. Laskelman perusteena ovat siis puuntuotannosta metsiköittäin saatavat tulot ja menot. Tuottoarvolaskelmassa maata ja puustoa ei arvioida erikseen vaan yhtenä kokonaisuutena. Periaatteessa näitä kasvatusketjuja voidaan jatkaa aina ikuisuuteen saakka, koska aluetta oletetaan pysyvästi ja kestävästi käytettävän metsätalouteen. Tuottoarvon laskenta perustuu metsän puuston tulevan kehityksen ennustamiseen. Lähiajan tulot ja menot voidaan laskea metsäsuunnitelmasta, mikäli tuore suunnitelma on käytettävissä. Puuston kehityksen ja toimenpiteiden ennustamiseen on kehitetty laskentajärjestelmiä, jotka edellyttävät metsän nykytilanteen kohtuullisen tarkkaa kuvausta. Yleensä tuottoarvolaskennassa käytetään samoja kantohintoja ja metsänhoitotöiden kustannuksia koko laskenta-ajalle, koska niiden muutoksia on vaikeaa ennustaa vuosikymmenten päähän. Yksikköhintoina ja -kustannuksina on syytä käyttää pidemmän ajan toteutuneiden hintojen keskiarvoja, jotta suhdannevaihtelut eivät vaikuttaisi liikaa lopputulokseen. Käytettävien kantohintojen ja kustannusten määrittämistä on kuvattu tarkemmin summa-arvomenetelmän kuvauksen yhteydessä. Myös vuotuiset hallintokulut on huomioitava laskennassa. Rahan arvon mahdollisia muutoksia ei yleensä oteta huomioon vaan laskelmat tehdään reaalisesti tietyn ajankohdan rahan arvoissa. Saman rahanarvon olosuhteissa tehdyt laskelmat kuvaavat reaalisia tuloksia, joissa ei siis ole mukana inflaatio. Metsäalalla ollaan siirtymässä tuottoarvomenetelmän käyttöön summa-arvomenetelmän sijaan. Tästä on esimerkkinä Metsähallituksen Laatumaa. 14
17 Aika Kuva 2. Tuottoarvomenetelmän periaate ja sovellus metsikön yhden kiertoajan tuloihin ja menoihin. 2.4 Tutkimustehtävä ja menetelmä Tutkimus painottuu markkinoilla vapaaehtoisissa kiinteistökaupoissa maksetun hintatason ja hintojen vaihtelun selvittämiseen (hintatekijät). Sen tarkoituksena on empiirisesti selvittää summa-arvon ja muiden kohteista mitattujen metsävaratietojen käyttökelpoisuutta metsän käypää hintaa arvioitaessa tapauksissa joissa kaupan kohteet ovat vähintään kahden hehtaarin suuruisia metsätiloja. Metsätiloista on inventoitu metsävaratiedot metsäsuunnittelun menetelmillä. Asiaa tutkitaan tilastomatemaattisesti ekonometristä menetelmää käyttäen muodostamalla ekonometrisia hintamalleja, joita verrataan vuoden 1995 julkaisun malleihin. Tutkimuksessa on tarkoitus lisäksi selvittää metsäkiinteistömarkkinoilla vallitseva tuottovaatimustaso tehtyjen kauppojen perusteella vuosien olosuhteissa. Metsäsijoituksesta saatava pääoman korkotuottovaatimus on keskeinen tekijä sovellettaessa tuottoarvomenetelmää metsätilojen arvioinnissa. Tuottovaatimus selvitetään metsätiloille tulevaisuudessa arvioitujen tulo- ja meno-odotusten sekä tiloista markkinoilla maksettujen kauppahintojen perusteella, ja saadaan näin tietoa tuottohakuisesta sijoittamisesta metsäomaisuuteen kiinteistömarkkinoilla. Erityisesti halutaan tietoa siitä, onko tuottovaatimus (tulonodotusten diskonttausprosentti) vakio, ts. puuston määrästä riippumaton vai muuttuuko se metsätilan puuston keskitilavuuden noustessa. Se saadaan selville, kun ratkaistaan metsäsijoituksen sisäinen korko puuston määrän mukaan muodostetuille metsätiloille. Luokittelu perustuu ajatukseen, että puuston keskitilavuus ilmaisee sijoituksen tuottojen odotusaikaa ja sillä on vaikutusta kannattavuustunnuksiin. Tulonodotusaika on taimikkovaltaisilla tiloilla merkittävästi pidempi kuin ostettaessa puustoisia kohteita. Tutkimuksessa määritetään myös puuston tilavuuden suhteen eroavien metsäkaupparyhmien arvot. Tuottoarvot lasketaan sekä vakioisilla että ajan mukaan muuttuvilla diskonttauskoroilla (hyperbolinen diskonttaus). 15
18 3 Metsäkiinteistöjen markkinat 3.1 Metsän omistus Suomessa Suomen metsätalousmaan kokonaispinta-ala on noin 26.3 milj. hehtaaria, josta yksityiset omistavat 52 %, yhtiöt 8 %, valtio 35 % ja muut 5 %. Metsätalousmaasta 34 % eli 8,9 miljoonaa hehtaaria kuuluu soihin. Puuntuotannon metsätalousmaasta yksityismetsänomistajien osuus on selvästi suurin eli 59 %. Valtiolla on laajoja luonnonsuojelualueita, ja siksi sen osuus puuntuotannon metsätalousmaasta jää ainoastaan 26 %. Valtion lakisääteiset luonnonsuojelu- ja erämaaalueet 2,8 miljoonaa hehtaaria sijaitsevat pääasiassa Pohjois-Suomessa (Metsätilastollinen vuosikirja 2008). 3.2 Metsän hintakehitys Valtaosa metsän arvosta perustuu metsässä olevan puuston tilavuuteen ja metsämaan puuntuotoskykyyn. Metsää ostettaessa siitä maksettava kauppahinta muodostuu pääosin odotettavista hakkuutuloista ja niiden odotusarvosta. Metsäkiinteistön arvo koostuu puuntuotantoarvojen lisäksi myös monista puuntuotantoon kuulumattomista arvoista (moninaiskäyttö). Tällaisia arvoja ovat esimerkiksi mahdollisuus metsästykseen, marjastukseen ja muuhun virkistykseen. Metsä voi sisältää myös erikoisia luontoarvoja tai sillä voi olla omistajansa silmissä olemassaoloarvoa sinänsä. Nämä arvostukset ovat kullakin metsänomistajilla erilaiset, mutta yleisesti metsänomistajat arvostavat metsässään rahallisen tuoton lisäksi myös muita arvoja. Karppisen ym. (2002) mukaan seitsemän metsänomistajaa kymmenestä arvostaa metsässään myös aineettomia hyötyjä. Valtaosa metsätalousmaan omistajavaihdoksista tapahtuu sukulaisten välillä 1. Maanmittauslaitos pitää yllä tilastoa vapaiden markkinoiden edustavista 2 kiinteistökaupoista. Tällaisia, yli kaksi hehtaaria metsämaata käsittäviä kauppoja on viime vuosina tehty noin kappaletta vuodessa. Kauppojen määrä on lisääntynyt 1980-luvun alkupuolelta lähtien. Viime Kuva 3. Yli kahden hehtaarin metsäkiinteistökauppojen lukumäärä vuosina / Metsälöistä noin puolet on siirtynyt nykyisille omistajille perintönä. Vanhemmilta tai sukulaisilta ostettuja oli 39 %, ja vain noin 13 % oli ostettu vapailta markkinoilta (Karppinen ym. 2002, s.31). 2 Edustavalla metsäkaupalla tässä tarkoitetaan kauppaa, joka ei ole sukulaisten välinen, on rakentamatonta metsätalouden maata detaljikaavoittamattomalla alueella eikä sisällä muita, kuin metsätaloudellisia arvoja. 16
19 Kuva 4. Yli 2 hehtaarin metsäkiinteistöjen mediaanihinnat alueittain sekä elinkuistannusindeksin kehitys /2010 vuosikymmenen loppupuolella kauppojen määrä kuitenkin kääntyi laskuun lähtien taas nousuun vuoden 2010 alkupuoliskolla (kuva 3). (Maanmittauslaitos. Kiinteistöjen kauppahintarekisteri). Maanmittauslaitoksen kiinteistöjen kauppahintarekisterin mukaan edustavia, yli kahden hehtaarin metsäkauppoja, tehtiin vuoden 2010 alkupuoliskolla kappaletta, mikä on 7 % enemmän kuin edellisen vuoden alkupuoliskolla. Koko maan mediaanihinta 3 metsälle alkuvuonna 2010 oli euroa hehtaarilta. Viime vuoden vastaavasta ajanjaksosta nousua on 15 %. Maan sisällä hintaerot ovat kuitenkin suuria. Kalleinta metsämaa oli Varsinais-Suomen maakunnassa, euroa hehtaarilta, ja halvinta Lapissa, jossa hehtaari maksoi 815 euroa. Metsäkiinteistöjen hinnat olivat 1980-luvun lopulla korkealla, mutta vastaavasti pudotus laman aikana 1990-luvun alussa oli jyrkkä. Eteläisessä Suomessa saavutettiin 1980-luvun lopun taso nimellishinnoissa vasta vuonna 2004, ja pohjoisimmassa osassa maata noin vuonna 2008 (kuva 4). Hintojen erilaisuus maan eri osissa kuvaa metsätalouden erilaista tuottokykyä eri puolilla maata. Metsäkiinteistöön liittyvien ominaisuuksien ohella erot hinnassa saattavat selittyä myös kysyntätekijöillä, eli Lapissa potentiaalisia ostajia on selvästi vähemmän kuin väkirunsailla alueilla Etelä-Suomessa. Vastaavasti myydyt metsäkiinteistöt olivat pinta-alaltaan Lapissa selvästi suurempia kuin Etelä-Suomessa. Metsätilojen ostajilla on yleensä omistuksessaan metsää jo ennen kauppaa. Valtaosa metsänostajista asui samassa kunnassa, jossa ostettava metsäkiinteistö sijaitsi. Noin puolet metsänostajista oli 1990-luvulla maa- ja metsätalousyrittäjiä. Metsätilan hankinnan perusteena olikin useimmiten metsätalouden harjoittaminen ja metsänhoito. Seuraavaksi tärkeimmät perusteet olivat metsäomaisuuden lisäys ja pitkäjännitteinen sijoitus (Hannelius 1998, s ). Metsien hankinnan perusteina ovat siis edelleen pääosin metsien puuntuottoon ja sijoituksiin liittyvät motiivit. Metsien moninaiskäyttö tai virkistysarvot eivät vielä näy kovin vahvasti vaikuttavan sijoituspäätöksiin (Hannelius 1998, s. 49). 3 Mediaanihinnalla tarkoitetaan aineiston hehtaarihinnaltaan keskimmäisen kaupan hintaa 17
20 Metsäkiinteistöjen reaalinen hintakehitys on seurannut melko tarkkaan kantohintojen reaalista hintakehitystä (kuva 5). Kuva 5. Metsäkiinteistöjen kauppahinta- lukumäärä- ja kantoindeksit Koko maa. 3.3 Metsäkiinteistöjen markkinoihin vaikuttava lainsäädäntö Maa- ja metsätalousmaan siirtymistä viljelijäväestön ulkopuolelle on menneinä vuosina pyritty hillitsemään lailla (Maanhankintaoikeuslaki, MHOL, 391/78), joka astui voimaan Lain tärkeimpänä tavoitteena oli turvata maatilojen elinkelpoisuus rajoittamalla maa- ja metsätalousmaan siirtymistä pois maa- ja metsätalouden piiristä rajoittamalla luonnollisten henkilöiden, yhtiöiden, osuuskuntien, yhdistysten ja säätiöiden oikeutta kaupalla hankkia maa- ja metsätalousmaata. Maanhankintaoikeuslaki toimi jo ennalta ohjaavasti siten, että muut kuin viljelijät eivät usein edes hakeneet lupaa kiinteistön hankintaan. Ulkomaalaisten mahdollisuutta hankkia kiinteistöjä oli myös rajoitettu vuoteen 1993 saakka. Tämän lain merkitys jäi kuitenkin vähäiseksi (Hannelius 2000). Maanhankintaoikeuslain soveltamista 1990-luvulla lievennettiin asteittain, ja vuoden 1998 alussa se kumottiin. Maanhankintaoikeuslaki vaikutti lähinnä metsäkiinteistöjen kauppaan, koska käytännössä vain paikkakunnalla asuvat viljelijät olivat kiinnostuneita myytävistä pelloista. Uusi maakaari ja kiinteistönmuodostamislaki (540/1995) tulivat voimaan Maakaaressa säädetään kiinteistökaupasta sekä kiinteistöjen lainhuudatuksesta ja kiinnityksestä. Kiinteistönmuodostamislaki puolestaan ohjaa maanmittaustoimitusten tekemistä. Kiinteistön myyjälle uusi maakaari toi lisää velvoitteita. Myyjän on annettava ostajalle tiedot mm. viranomaisten päätöksistä, jotka rajoittavat kiinteistön käyttömahdollisuuksia, kuten rakennuskielloista ja kaavoista. Metsäkiinteistön kaupan yhteydessä riskejä aiheuttavat esimerkiksi puuston nykytilaan liittyvät epävarmuustekijät. Metsäkiinteistön puusto saattaa sisältää esimerkiksi lahoa arvioitua enemmän, jolloin tila-arvioinnissa arvioidut kuutiomäärät ja metsän todellinen arvo voivat jäädä oletettua pienemmiksi. Nykyisen lainsäädännön perusteella metsäkiinteistön myynnissä kiinteistön mahdollisella välittäjällä on selonottovelvollisuus, myyjällä tiedonantovelvollisuus ja ostajalla tutustumisvelvollisuus kaupan kohteeseen. Tällaisella menettelyllä pyritään saamaan kaikkien osapuolien tietoisuuteen metsäkiinteistön ominaisuudet ja kauppahinta vastaamaan paremmin kiinteistön käypää arvoa. Metsäkiinteistön kauppa purkautuu yleensä vain tahallisen tai rikollisen toiminnan johdosta, joten informaation hankkiminen kiinteistöstä ennen kaupan tekoa on kannattavaa. 18
Yhteismetsän ja yhteismetsäosuuden arvo
Yhteismetsän ja yhteismetsäosuuden arvo Maanmittauslaitoksen julkaisuja nro 115 Esa Ärölä ALKUSANAT 2 (50) Yhteismetsän ja yhteismetsäosuuden arvo -julkaisu on tarkoitettu toiminnan ja päätöksenteon tueksi
SUMMA-ARVOMENETELMÄ metsän markkina-arvon määrittämisessä Markku Airaksinen MAANMITTAUSLAITOS TIETOA MAASTA Summa-arvomenetelmä metsän markkina-arvon määrittämisessä Markku Airaksinen Tekniikan tohtorin
Kannattaako metsää omistaa saati ostaa?
Kannattaako metsää omistaa saati ostaa? Matti Kärkkäinen Puuntuottaja, emeritusprofessori Koneyrittäjien ja Metsäalan Kuljetusyrittäjien seminaari ja ideakilpailu: Kilpailukyky ja kannattavuus Perjantai
http://www.metla.fi/julkaisut/workingpapers/2007/mwp055.htm ISBN 978-951-40-2050-6 (PDF) ISSN 1795-150X Metsähallituksen metsätilakaupat luonnonsuojelua ja metsätaloutta varten 2004 ja 2005 Aleksi Tuuri
Metsäkiinteistön arvon määrittäminen summa-arvomenetelmällä
Metsäkiinteistön arvon määrittäminen summa-arvomenetelmällä Diplomityö Rakennetun ympäristön laitos Insinööritieteiden korkeakoulu Aalto-yliopisto Espoossa 15. lokakuuta 2017 Tekniikan kandidaatti Mikko
Jälleenhankintatakuun toteutuminen metsämaan lunastuksissa Aalto-yliopiston insinööritieteiden korkeakoulun maankäyttötieteiden laitoksella tehty diplomityö Espoo, huhtikuu 2013 Tekniikan kandidaatti Hilma